കോവിഡ് വാക്സിന്: കേരളം നൂറിലേക്ക് പത്തനംതിട്ടയില് ആദ്യഡോസ് നൂറ് ശതമാനം തിരുവനന്തപുരം കോവിഡ് വാക്സിന് വിതരണത്തില് റെക്കോഡ് നേട്ടത്തിലേക്ക് കേരളം. ആദ്യ ഡോസ് എടുത്തവര് 95 ശതമാനമായി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ രണ്ട് ഡോസും എടുത്തവര് 50 ശതമാനത്തോട് അടുക്കുന്നു. രോഗവ്യാപനം, പ്രതികൂല കാലാവസ്ഥ തുടങ്ങിയ പ്രതിസന്ധികള്ക്കിടയിലാണ് സംസ്ഥാനം നേട്ടം കൈവരിക്കുന്നത്. ഒരു തുള്ളിപോലും ചോര്ന്നുപോകാതെ വാക്സിന്റെ പരമാവധി ഉപയോഗത്തിന് രാജ്യത്തിന്റെ അനുമോദനവും കേരളത്തിന് ലഭിച്ചു. കേന്ദ്ര ജനസംഖ്യാ കണക്കുപ്രകാരം 18 വയസ്സ് കഴിഞ്ഞ 2.67 കോടി പേര് സംസ്ഥാനത്തുണ്ട്. ഇവരില് 94.15 ശതമാനം പേര്ക്ക് 2,51,47,655 ആദ്യ ഡോസും 46.92 ശതമാനത്തിന് 1,25,32,397 രണ്ടാം ഡോസും നല്കി. ഈ വര്ഷം അവസാനത്തോടെ എല്ലാവര്ക്കും ആദ്യ ഡോസും 2022 ജനുവരിയോടെ രണ്ടാം ഡോസും ഉറപ്പാക്കുകയാണ് സംസ്ഥാന സര്ക്കാരിന്റെ ലക്ഷ്യം. കോവിഷീല്ഡ് ആദ്യ ഡോസ് എടുത്തവര്ക്ക് രണ്ടാം ഡോസ് എടുക്കുന്നതിനുള്ള കാലാവധി ദീര്ഘിപ്പിച്ചതും ആദ്യ ഡോസ് എടുത്തവര് രണ്ടാം ഡോസിനുമുമ്ബ് കോവിഡ് ബാധിതരാകുന്നതുമാണ് രണ്ട് ഡോസും എടുത്തവരുടെ ശതമാനക്കുറവിന് കാരണം. കോവിഷീല്ഡ് ആദ്യ ഡോസ് എടുത്താല് രണ്ടാം ഡോസിന് 84 ദിവസം കഴിയണം. ഇതിനിടയില് ഇവര് രോഗബാധിതരായാല് നെഗറ്റീവായി വീണ്ടും മൂന്ന് മാസം കഴിഞ്ഞാലേ രണ്ടാം ഡോസ് എടുക്കാനാകൂ. ഈ നിബന്ധനകള് പാലിക്കേണ്ടതുകൊണ്ടാണ് രണ്ട് ഡോസും എടുത്തവരുടെ ശതമാനം ഉയരാത്തത്. ഒന്നും രണ്ടും ഡോസുകള്ക്കിടയിലുള്ള കാലാവധി കുറവായിരുന്നെങ്കില് സംസ്ഥാനത്തിന്റെ നേട്ടം ഇതിനും മുകളിലായേനെ. പട്ടികവര്ഗ മേഖലയില് വാക്സിനേഷന് സമ്ബൂര്ണമാണ്. വയോജനങ്ങള്ക്ക് വാക്സിന് നല്കുന്നതിലും മുമ്ബിലാണ്. ആരോഗ്യപ്രവര്ത്തകര്ക്കും കോവിഡ് മുന്നണി പോരാളികള്ക്കും വാക്സിന് നല്കുന്നതിലും സംസ്ഥാനം നേട്ടം കൈവരിച്ചു. കുട്ടികള്ക്ക് വാക്സിന് വിതരണം ഈ വര്ഷം തുടങ്ങുമെന്നാണ് കേന്ദ്ര ആരോഗ്യവകുപ്പിന്റെ അറിയിപ്പ്. കോവിഡ് പ്രതിരോധത്തിന് ഇത് കൂടുതല് കരുത്തുപകരും. മുന്നില് പത്തനംതിട്ട വാക്സിന് വിതരണത്തില് സംസ്ഥാനത്ത് മുന്നില് പത്തനംതിട്ട ജില്ല. ലക്ഷ്യമിട്ട എല്ലാവര്ക്കും ആദ്യ ഡോസ് നല്കി നൂറ് ശതമാനത്തിലെത്തി. 60 ശതമാനത്തിന് രണ്ടാം ഡോസും നല്കി. ആലപ്പുഴ, കോട്ടയം ഒഴികെയുള്ള എല്ലാ ജില്ലയിലും വിതരണം 90 ശതമാനം പിന്നിട്ടു. അഞ്ച് ജില്ല ഉടന് നൂറിലെത്തും.